Familie dankbaar om te lewe ná hul byna als verloor | Netwerk24
Familie dankbaar om te lewe ná hul byna als verloor
’n Paarl-Oos inwoner sê sy en haar familielede het baie om voor dankbaar te wees ten spyte van die feit dat hul huis gebrand het.
Cornelia Swarts sê sy het verlede Dinsdag, 26 Februarie, omstreeks 03:45, wakker geword toe haar suster “benoud geskree” het.
“Ek het uit gehardloop en net gesien die huis is aan die brand,” vertel Swarts. Sy woon in Annie Benjaminstraat in Rabiesdale.
Swarts, wat al vir 26 jaar na pleegkinders omsien, sê sy het dadelik daarop gefokus om al agt kinders uit die hoofhuis te kry. Saam met haar, haar man en haar kinders, woon haar twee broers en haar suster ook op die erf. Sy sê twee slaapkamers en ’n kar is in die brand verlore.
Swarts sê die hele familie is ongedeerd en hulle is reeds besig om op te ruim. “Ek woon al langer as 25 jaar in daardie huis, ek wil eintlik net vir de brandweer baie dankie sê, en vir die gemeenskap vir hul gebede en bystand,” het sy gesê. . A Paarl East resident thanked the fire brigade for good service after her house caught fire in the early hours of Tuesday 26 February. She said her entire family, including eight foster children, was saved.